Britania godet militantët në Siri
Gjermania zgjeron mbështetjen për fushatën ajrore kundër terroristëve të vetquajtur Shteti Islamik
Britania ka ndërmarrë goditjen e parë ajrore ndaj militantëve të vetëquajtur Shteti Islamik në Siri në vazhdën e sulmeve të ngjashme që po ndërmerr në Irak prej më shumë se një vit. Sekretari amerikan i Mbrojtjes përgëzoi vendimin britanik për zgjerimin e sulmeve edhe në Siri, ndërkohë që përshëndeti vendimin e Gjermanisë për të ofruar mbështetje të mëtejshme në fushatën ajrore. Zyrtarët britanikë të mbrojtjes thanë sot se avionët luftarakë të nisur nga Qiproja zhvilluan sulme të suksesshme në Siri dhe u kthyen përsëri në bazë. Britania ju bashkua Amerikës dhe Francës në misionet ajrore që kanë objektiv militantët në Siri. Mbrëmë, ligjvënësit britanikë, pas një debati dhjetë orësh, miratuan kërkesën e kryeministrit David Cameron për të marrë pjesë në sulmet ajrore. Anketat tregojnë se mbështetja britanike për veprimet ushtarake në Siri ka rënë në pikën më të ulët që nga shtatori i kaluar. thotë një banore në Birmingham. Kryeministri Cameron thotë se ndan shqetësimet me ata që kundërshtojnë viktimat mes civilëve nga sulmet ajrore. Kryeminisitri thotë se veprimet e Britanisë janë për të mbrojtur popullatën civile nga militantët e grupit Daesh. Prej më shumë se një viti, Britania ka goditur objektivat e Daeshit në Irak.